PRAKTISKE OPPLYSNINGER

Her finner du det du trenger å vite om hverdagen i

****

**TROLLMYRA BARNEHAGE**

Trollbjørnveien 30

8028 Bodø

755 18200

Stortroll: 482 69860

Småtroll: 900 30505

E-post: elin@trollmyra.no

smaatroll@trollmyra.no

stortroll@trollmyra.no

[**www.trollmyra.no**](http://www.trollmyra.no)

**INNHOLD**

1. Velkommen
2. Personal
3. Åpningstid/planleggingsdager
4. Hjemmesiden / Kidplan
5. Informasjonsrutiner /Samarbeid
6. Bringing og henting av barn
7. Rydding
8. Orden i garderoben
9. Kuldekrem, solkrem og bleier
10. Sove og hvile
11. Frokost i barnehagen
12. Private leker og utstyr
13. Skader – behov for legehjelp
14. Syke barn i barnehagen og medisinering
15. Uforutsette hendelser som vedrører barnet
16. Barnas ferie
17. Foreldrearrangementer

**ANDRE PRAKTISKE OPPLYSNINGER PÅ HJEMMESIDEN:**

* Bursdagsfeiring
* Observasjonsskjema TRAS/Alle med
* Mat og kosthold
* Foreldrebetaling
* Oppstart/tilvenning

Revidert mai 2025

**1. VELKOMMEN TIL TROLLMYRA BARNEHAGE**som så dagens lys våren 1990, og i 2003 overtok Elin som eier.

*Vår visjon bygger på et kinesisk ordtak:*

«Når forandringens vinder blåser, går noen i hi mens andre bygger vindmøller».

**2. PERSONAL**
Alle som arbeider i barnehage må levere gyldig politiattest, og de skriver under på taushetserklæring. Vi er totalt 9 fast ansatte, mer om oss på hjemmesiden. Ekstra-bemanning kan forekomme når barn eller barnegruppen tilsier behov for det. Av og til oppstår det vikarbehov, men de vil ofte bare være her i kjernetiden – og sjelden på yttervaktene. Vi er øvingsbarnehage, og kan ta imot studenter fra Barnehagelærerutdanningen.

*Vi ønsker å fremstå som* ***en barnehage*** *– og synes det er viktig at dere foreldre blir kjent med oss alle!* Derfor er avdelingene mye sammen og hjelper hverandre når det trengs.

**3. ÅPNINGSTIDER/ PLANLEGGINGSDAGER**

Barnehagens åpningstid er fra 07.00 – 16.30.

Julaften, Romjul og nyttårsaften, samt onsdag før skjærtorsdag er barnehagen stengt.

Vi har 5 planleggingsdager/stengt; Man-ons i uke 33, en fredag i november(følger skoleruta) samt fredag etter Kr.himmelfartsdag.

**4. HJEMMESIDEN /Kidplan**

Adressen til hjemmesiden vår er [www.trollmyra.no](http://www.trollmyra.no). Der finner dere mye praktisk info.

*Før barnehagestart vil dere få tilsendt brukernavn og passord til* **Kidplan**, en app dere laster ned. Der finner dere ukeplan, tavlepost /dags-rapport, bilder og annen info.

På tavla får dere statuser som barnehagen registrerer på barnet ditt, for eksempel oppmøte, ferie/fri, syk, sovetid. Også meldinger mellom barnehage/hjem kan gis der.

Dere kan nå registrere fravær selv, og når det er sykdom ønsker vi dere kommenterer hva, slik at vi kan være obs ift smittefare.

Dagene er lagt opp etter en noenlunde fast dagsrytme og ukeplan. Denne står det mer om i **årsplanen** som ligger ute på hjemmesiden.

Vi har ei **facebookside** (offentlig) – der legger vi ut små drypp fra barnehagelivet vårt. Og **Instagram**. Bruker bilder som illustrasjon, uten at barna skal være gjenkjennende.

**5. INFORMASJONSRUTINER /SAMARBEID**

Vi vektlegger god kommunikasjon med barnets hjem. Mye er digitalisert, likevel er det hverdagsinformasjon som er den viktigste, og dere må gjerne ta oss til side om det er noe dere ønsker å informere oss om. Men det kan være travle dager- og det er ikke alltid tid til å si alt man ønsker –og ikke alt som bør snakkes om med små og store tilhørere, det kan da være greit at man avtaler en samtale eller snakkes på telefon.

Om barnet ikke kommer i barnehagen på grunn av sykdom eller fri, eller kommer i barnehagen etter **09.00**, ønsker vi beskjed om dette, så tidlig som mulig, via Kidplan eller sms. Alle våre faste planer starter 09.00, derfor er det greit å vite om barna skal være delaktig eller ikke.

Videre samarbeid om barnets trivsel, utvikling og om hverdagen i barnehagen skjer på **foreldresamtalene**. Dere får første oppfølgingssamtale et par tre måneder etter oppstart. Vi har fast en foreldresamtale pr år, mer ved behov og ønske. Vi har et felles **foreldremøte** på høsten.

**6. BRINGING OG HENTING AV BARN**

Det er foreldrenes ansvar å påse at en av de ansatte har fått beskjed om at barnet er kommet/dratt, slik at vi får registrert det i barneloggen/ Kidplan. Når vi er ute og på tur, brukes telleliste på Kidplan jevnlig. Hvis andre enn foreldrene til barna skal hente i barnehagen, må de ansatte ha fått beskjed om dette.

For å få en god og rolig start på dagen, er det viktig at de voksne er der barna er. Hvis personalet er opptatt og ikke kan møte dere i garderoben, ønsker vi at dere følger barnet inn på avdelingen – slik at vi sikrer at det er registrert hos de voksne. Alle skal bli møtt med et HEI!

Vi er en **trafikksikker barnehage** og praktiserer at vi rygger inn bilene når vi parkerer.

Vi har mye trafikk utfor porten i hentetiden, og derfor ønsker vi alltid at barnet skal slå følge med en voksen inn/ut av porten. Og vi lar selvfølgelig ikke bilen stå på tomgang, av miljøhensyn!

**7. RYDDING.**

Når barna avslutter en aktivitet skal de rydde opp etter seg. Blir barnet hentet når vi er ute ønsker vi at dere foreldre tilser at deres barn rydder før det forlater barnehagen – gjelder også inne!

**8. ORDEN I GARDEROBEN /KLÆR**

Barnas garderobeplass skal holdes ryddig til enhver tid. Barna rydder selv med jevne mellomrom, men dere foreldre har et hovedansvar. Det skal være info om hva/hvor i garderobene.

I **kurven** øverst skal skiftetøy ligge, ekstraskifte fra innerst til ytterst

Fyll ikke opp knaggrekken med poser med unødvendig utstyr, da barna også bruker plassene sine under samlinger. Henger det masse poser på plassen kan det være vanskelig for barnet å sitte der.

I yttergarderobene er det en **knaggrekke til regntøy** og en **knaggrekke til dress**. Klærne tørker sent siden de henger tett, så ta med hjem og tørk ved behov. På knaggene ute på trappa henger vi vått og skittent tøy som skal tas med hjem til vask. Husk masse votter på vinteren!

Det er begrenset plass i **skohyllene** ; Vinter/høst: vintersko/Gore-Tex og støvler. Sommer/vår: joggesko/støvler og evt sandaler. Alt av sko og klær som tas med hit må tåle barnehagebruk.

For at barnet skal få en så bra hverdag som mulig er det viktig med riktig klær til de ulike årstidene. Vi er mye ute, og gleden over å være ute vil også øke om barnet har riktig klær etter vær. *Praktiske tips om vær og klær finner du under nyttige ting på hjemmesiden*

Hvis barnet mangler noe vil det sendes som en kommentar på Kidplan

Hvis barnet mangler noe vesentlig som gjør at det ikke kan delta i dagens aktiviteter, vil vi ringe dere og dere må bringe det til barnehagen.

**MERKING:** Det er vanskelig å holde styr på klær til så mange barn, så vi ber dere om å merke ALT av barnets klær med hele navnet og ikke bare initialer. Mekr også smokke og kosekluter/dyr,

**9. KULDEKREM, SOLKREM OG BLEIER**

På sommerhalvåret, når det er sol, må barna være smurt med solkrem når de ankommer barnehagen. Barnehagen kjøper solkrem som vi smører barna med resten av dagen. De barna som har behov for kuldekrem smøres før de kommer i barnehagen, så står vi for vedlikehold senere på dagen, med medbrakt krem. Barnehagen kjøper inn bleier til alle barna, dere trenger dermed ikke å tenke på det.

Vi ønsker ikke bruk av tøybleier uten at legeerklæring medfølger.

**10. SOVE OG HVILE**

**Småtroll**: På Småtroll sover de fleste barna enten en eller to ganger daglig, og vi bestreber oss på å få de inn på samme sovetider av praktiske hensyn. Vi samarbeider tett med dere foreldre i forhold til hvor lenge barna skal sove, så hvis dere ønsker endringer i sovetiden, tar vi en prat om det.

Noen barn sover i vogn i vognskuret vårt, mens en del av de største sover inne på madrass/seng. De som sover i vogn tar det med hjemmefra, og det er **foreldrenes ansvar** at det er i forsvarlig stand. Vi ønsker seler til de som sover i vogn – og klær uten snorer. Til de som sover inne har vi laken og pledd som vi vasker i barnehagen. Det er viktig at barna hver dag har med seg smokk/kos eller annet som det er avhengig av i sovetiden sin. Barnas sovetid registreres i barneloggen.

*Mer om* ***soverutiner*** *under fanen nyttige ting på hjemmesiden.*

**Stortroll**: I perioder – og ved behov, vil vi ha hvilestund i form av lese-/eventyrstunder. Barna trenger og få roet ned litt etter en aktiv hverdag. For de barna som ennå sover vil det tilrettelegges for det.

 **11. FROKOST I BARNEHAGEN**

Barnehagen tilbyr barna frokost som serveres fra kl 07.15 - 08.15. Skulle det oppstå noe som gjør at ditt barn ikke rekker frokost, så ordner vi ei skive på kjøkkenet mens det ryddes. Frokosten er for hele huset og gjennomføres utenfor kjøkkenet på Stortroll.

Periodevis kan vi ha **GRILLHUSFROKOST**, en dag som begynner ute, og barna kommer kledd for utetid i klær etter vær. Avlyses den, sender vi ut SMS.

*Mer om mat i barnehagens finner du under nyttige ting på hjemmesiden.*

**Om barnet ditt har noen form for matallergi må det fremlegges legeerklæring.**

**12. PRIVATE LEKER OG UTSTYR**

Vi har valgt å lage oss en regel om at barna ikke får ha med seg leker hjemmefra i barnehagen. Vi har erfaring med at det oppstår konflikter og at lekene ofte blir ødelagte. Vi har nok leker i barnehagen som barna kan leke med. Sovebarna får selvfølgelig ta med seg kosebamse, koseteppe eller lignende som de har behov for når de sover.

Når det gjelder private akebrett og sykler må disse plasseres utenfor barnehagen. Dette av både sikkerhetsmessige årsaker og plassmangel. Vognene til sovebarna kan stå plassert fast i barnehagen, de blir plassert i et låst vognskur.

På vinteren kan Stortroll ha med ski. På dagtid oppbevares de på trappa. Hvis de ikke tas med hjem, må foreldrene selv sette de i skuret (ikke garderoben). Blir de stående på trappa er det på eget ansvar.

**13. SKADER- BEHOV FOR LEGEHJELP**

Barnehagen har utarbeidet en detaljert beredskapsplan ved skader og ulykker. Ved skade tar personalet en vurdering på skadens omfang. Småskader blir behandlet i barnehagen av personalet (plastring ol), ved større skader som muligens trenger medisinsk behandling ringer vi dere foreldre. Dere henter da barnet og oppsøker evt lege selv. I tilfeller der vi vurderer skader som kritisk, kontakter vi dere og tar raskeste vei til lege/sykehus enten ved hjelp av ambulanse eller privat bil.

**Kontaktinfo på Kidplan** skal være oppdatert til enhver tid, et foreldreansvar! Og hvis dere ikke er tilgjengelig- at vi har rett info om hvem vi skal ringe.

Alle skader og avvik registreres i Mentor, vårt digitale HMS-verktøy. Skadeskjema til forsikringsselskap skal fylles ut i de tilfeller der lege-/tannlegehjelp har vært benyttet. Vi sender til forsikringsselskap, kopi av skjema oppbevares i barnehagen.

**Vi tar ikke med barn i buss eller taxi uten at det er belter i de. Småtroll reiser ikke kollektivt.**

**14. SYKE BARN I BARNEHAGEN OG MEDISINERING.**

Syke barn har det best hjemme i fred og ro. Hvis du er i tvil om barnet ditt er for syk for å gå i barnehagen, bør alltid barnets allmenntilstand være avgjørende faktor. Feber trenger ikke være det som avgjør. Smittefaren er stor i en barnehage, så ta hensyn til hverandre – og gi beskjed til barnehagen ved smittsomme sykdommer slik at vi kan informere om dette.

Ved oppkast/diarè, må barna ha vært symtomfrie i 48 timer før de kommer i barnehagen.

*Mer om sykdom og helse er å lese under nyttige ting på hjemmesiden.*
**Barna skal vaske hendene når de kommer på** **morran**

**15. UFORUTSETTE HENDELSER SOM VEDRØRER BARNET.**

Om det oppstår hendelser i hjemmet som er av betydning for barnet, ønsker vi at dere informerer barnehagen. Eksempel på hendelser er endring i familiesituasjon, ulykker, sykdom og dødsfall i familien eller omgangskrets. For at vi i personalet skal være godt forberedt på barnets spørsmål eller kommentarer er det viktig at vi vet om hendelser som har skjedd, og for at vi skal kunne forstå og hjelpe barnet på en god måte er det viktig at vi vet hva hendelsene dreier seg om

**16. BARNAS FERIE**

Ifølge barnehagens vedtekter skal barnet skal ha minst 4 ukers innmeldt ferie i løpet av barnehageåret (uke 33-32), der minimum tre skal legges til sommerferien. Denne meldes barnehagen innen 15.04. Ferie utenom hovedferieperioden skal meldes inn 14 dager før avvikling.

Ønsker dere å bytte allerede fastsatt ferie, kan dette være vanskelig da vakter og ferie for personalet er satt opp utfra barnas ferie.

Vi ønsker så tidlig som mulig beskjed om andre ferier/fri, slik at vi kan tilpasse vaktsystemet vårt.

f.eks fridager i forbindelse med høst- og vinterferie – dere kan selv registrere ferie/fri på Kidplan.

**17. FORELDREARRANGEMENTER**

2 ganger pr år inviteres forelde og søsken til foreldrekaffe i barnehagen.

* Lucia. (13. desember– på ettermiddagen)
* Sommeravslutninger (avholdes i juni – på ettermiddagen)

17. mai er det kafè i barnehagen, der foreldre til Ludde (de eldste på Småtroll og Rød (de eldste i barnehagen) har ansvar for planlegging og gjennomføring.

Rødgruppa med foreldre har ansvar for bæring av fanen under toget.

**Vi er stolt av vår lille Hage, og bestreber å være et godt sted for alle; både barn, foreldre og ansatte, vi blir derfor glad for alle tilbakemeldinger! Og husk det er alltid lurt å**

* **Spørre hvis man er i tvil om noe**
* **Gi beskjed om man er utilfreds om noe, men også gjerne når man er tilfreds**